Split (1)

train · 7.38M rows

text stringlengths 1 64.4k
ყველა ის ორგანიზაცია, რომელიც დააკმაყოფილებს შესაბამის წესებს, ჯანდაცვის მინისტრის ბრძანების საფუძველზე მიეცემათ საქმიანობის განხორციელების უფლება. აღნიშნულ პროცესს ორგანიზებას გაუწევს ჯანდაცვის სამინისტროს შრომის პირობების ინსპექტირების დეპარტამენტი.
დამატებითი ინფორმაციის მიღება შესაძლებელია ჯანდაცვის სამინისტროს ცხელ ხაზზე – 1505.
მიუნხენის „ბაიერნის“ ყოფილი მოთამაშე ლოთარ მათეუსი დორტმუნდის „ბორუსიას“ ნახევარმცველ მარიო გიოტცეს ურჩევს, კარიერა იტალიის ჩემპიონატში გააგრძელოს.
„მგონია, რომ „ბორუსიაში“ გიოტცეს დრო დასრულებულია. ძალიან გამიკვირდება, ახლა რომ მათ თანამშრომლობა გააგრძელონ. მარიოს თამაშის სტილი მოთხოვნადი არ არის. პირველ რიგში, მას სისწრაფე არ აქვს, რის გამოც „ბორუსიას“ ტემპს ვერ ეწევა“, – მოჰყავს ლეგენდარული ფეხბურთელის სიტყვები „სქაი ჯერმანის“. – „ბაიერნში გადასვლაც არ აღმონდა ის, რასაც თავად გიოტცე ელოდა. მას ახლა შესაფერისი კლუბისა და მწვრთნელის პოვნა სჭირდება, რათა კარიერა გააგრძელოს. შესაძლოა, ეს იტალიის სერია ა იყოს, რადგან იქ არ არის ისეთი მაღალი ტემპი, როგორიც გერმანიაში“.
შეგახსენებთ, რომ მარიო გიოტცემ კარიერა დორტმუნდის „ბორუსიაში“ დაიწყო, შემდეგ „ბაიერნში“ გადავიდა, თუმცა გუნდს ვერ შეეწყო და მალე ისევ მშობლიურ კლუბს დაუბრუნდა.
ფოთის საკრებულომ დღეს ახალი თავმჯდომარე აირჩია. ბექა ვაჭარაძის კანდიდატურა უმრავლესობამ წარადგინა. სხდომას 22 წევრი ესწრებოდა.
ფარულ კენჭისყრაში მონაწილეობა მიიღო საკრებულოს 21-მა წევრმა. კენჭისყრაში მონაწილეობა არ მიუღია „ნაციონალური მოძრაობის“ წევრ დარეჯან ცხვიტარიას.
არსებული ინფორმაციით, არჩევნებში მონაწილეობას აპირებდა „ქართული ოცნების“ კიდევ ერთ წევრი თორნიკე შონია, თუმცა უმრავლესობის გადაწყვეტილებით, კენჭი მხოლოდ ვაჭარაძის კანდიდატურას უყარეს.
ფოთის საკრებულოს თავმჯდომარის არჩევა მას შემდეგ გახდა საჭირო, რაც ყოფილი თავმჯდომარე, ირაკლი კაკულია პასუხისგებაში მიეცა და მას გამოძიება რამდენიმე კანონდარღვევას ედავება.
„საკრებულოს წევრების უმრავლესობამ მხარი დაუჭირა ჩემს კანდიდატურას. მინდა, მადლობა ვუთხრა თითოეულ მათგანს. საკრებულო კოლეგიალური ორგანოა და ყველა გადაწყვეტილება მიღებულია უმრავლესობით. იმედი მაქვს, მომავალშიც ასე კოლეგიალურად გავაგრძელებთ ყველანი ურთიერთთანამშრომლობას. ვინც ჩემს კანდიდატურას მხარს არ უჭერდნენ, მათი აზრიც, რა თქმა უნდა, ჩემთვის მნიშვნელოვანია. იცით, რომ ჩვენ ვართ წარმომადგენლობითი ორგანო, ჩვენ წარმოვადგენთ პირველ რიგში ჩვენს თანამოქალაქელებს, მათ ინტერესებს და შესაბამისად, ჩემი მუშაობის მთავარი პრინციპიც სწორედ მათი ინტერესების წარმოდგენა და დაცვაა. იყო სხვა კანდიდატურაც, თორნიკე შონიამ შემოიტანა განცხადება. მე არ მაქვს ინფორმაცია, რომ ვინმე განაწყენებული იყოს. ჩვენ შევთანხმდით და დღეს ნახეთ, რომ საკრებულოს წევრებმა ერთობლივი გადაწყვეტილებით მხარი დამიჭირეს. არ ვიცი, რატომ დატოვა თორნიკე შონიამ სხდომა. გუნდის შიგნით რამდენიმე კანდიდატურა განიხილებოდა, ჩვეულებრივი პროცესია, თუმცა გუნდური პრინციპით, ურთიერთშეთანხმებით გადაწყდა ერთი კანდიდატურა“, – განაცხადა საკრებულოს თავმჯდომარე ბექა ვაჭარაძემ.
„ევროპულმა საქართველომ“ კრიზისის მართვის საკუთარი გეგმა წარადგინა. როგორც პარტიის ლიდერები განმარტავენ, ხელისუფლების მეირ დაანონსებული 3 მილიარდ ნახევრიანი დახმარების პაკეტი საკმარისი არ არის.
„ივანიშვილის მთავრობის მიერ მოქალაქეების დახმარებისა და ეკონომიკის გადარჩენისათვის, წარმოდგენილი გეგმა დაგვიანებული არასაკმარისი, გაუმჭვირვალე და უშედეგოა. „ევროპული საქართველო“ საზოგადოებას სთავაზობს გეგმას, რისი მიხედვითაც აუცილებელია დღევანდელი ბიუროკრატიული და ინფრასტრუქტურული ხარჯების 1.7 მლრდ-ით შემცირების, საპენსიო ფონდში დაგროვილი თანხის დაბრუნების (650 მლნ) და მომავალი 8 თვის მანძილზე ამ შენატანების შეჩერების (325 მლნ), საერთაშორისო დახმარების მიღების გზით (1.1 მლრდ დოლარი), 6 მლრდ ლარის მობილიზება,“ – აცხადებენ პარტიაში.
„ევროპული საქართველოს“ წარმომადგენელთა განმარტებით, კრიზისი მართვის მათეული გეგმა უსამსახუროდ დარჩენილებისთვის რვა თვის განმავლობაში ხელფასის ან დანაკლისის 50 პროცენტის ანაზღაურებას გულისხმობს, 840 ათასამდე თვითდასაქმებულს კი 400-ლარიან დახმარებას და 120-ლარიან კომუნალურ ვაუჩერს ითვალისწინებს.
„გეგმის თანახმად, მოქალაქეებმა უნდა შეძლონ საპენსიო ფონდში არსებული დანაზოგების დაბრუნება. უტიფარი პასუხი მოვისმინეთ გახარიასგან საპენსიო შენატანებთან დაკავშირებით, რომელიც ეკუთვნის ყველა ადამიანს, ვისაც მოუწია იძულებით, ან ვინც აირჩია თუნდაც შავი დღისთვის, სიბერისთვის ამ ფონდში გადაერიცხა ხელფასის ნაწილი. ვერც ერთი არგუმენტით ვერ გვიპასუხეს, რატომ არ აძლევენ შანსს ასეთი გაჭირვების დროს, რომ მათი კუთვნილი ფული დაიბრუნონ, ან რატომ არ აჩერებენ ამ გადასახადს, საიდანაც ეს ფული იფლანგება რაღაც ფონდში, რაღაც მომავლისთვის. არანაირი არგუმენტი. მეორეც, გადასახადების არსებითი შემცირების გარეშე არანაირი შანსი არ აქვს მეწარმეს რომ ფეხზე დადგეს, თუნდაც მდგომარეობა რომ გამოსწორდება. ამაზეც არგუმენტი ვერ მოვისმინეთ“, – განცხადა გიგა ბოკერიამ.
საქართველოს ეროვნული ბანკის მიერ გამოქვეყნებული მონაცემების თანახმად, 30 აპრილისთვის ერთი ამერიკული დოლარი 3.2032 ლარი ეღირება, ევრო – 3.4748 ლარი, ხოლო ბრიტანული გირვანქა სტერლინგი – 3.9768 ლარი.
დღეს კი, ოფიციალური კურსით, ერთი ამერიკული დოლარი 3.2014 ლარი ღირდა, ევრო – 3.4822 ლარი, ფუნტი – 4.0001 ლარი.
დღევანდელი ვაჭრობის შედეგად მიღებული კურსი ხვალ, 30 აპრილს ამოქმედდება.
ჯანდაცვის მინისტრის ეკატერინე ტიკარაძის განცხადებით, სახელმწიფო ხელს უწყობს კომპანიებს, რომელთაც საქართველოში ტესტების შემოტანა სურს. ამასთან, როგორც მინისტრმა განმარტა, რეგულირების სააგენტო მათ დოკუმენტაციას დეტალურად განიხილავს.
„ტარიფები დადგენილია და ეს ტარიფები და ანაზღაურება სახელმწიფო პროგრამაშია. იქედან გამომდინარე, რომ კომპანიებს განაცხადები მუდმივ რეჟიმში შემოაქვთ, მათი რიცხვიც, შესაბამისად, არის ცვალებადი. რამდენადაც ჩემთვის ცნობილია, ეს მხოლოდ და მხოლოდ ერთი ათეულია. რეგულირების სააგენტო მათ დოკუმენტაციას დეტალურად განიხილავს, რადგან, თქვენ იცით, რომ ტესტის ვალიდურობა არის, ამჯერადაც, სახელმწიფოს პასუხისმგებლობა. ჩვენ, რა თქმა უნდა, ხელს ვუწყობთ კომპანიებს, მაგრამ ასევე, საკმაოდ მკაცრად ვაკონტროლებთ იმ ტესტების შემოტანას საქართველოში, რომლებიც დღესდღეობით ბაზარზეა მოწოდებული“, – განაცხადა ტიკარაძემ.
„პარი სენ-ჟერმენისა“ და საფრანგეთის ეროვნული ნაკრების თავდამსხმელმა კილიან მბაპემ ჟურნალისტებთან თავისი ყველაზე საყვარელი გოლი დაასახელა.
„ჩემი აზრით, ეს არის მსოფლიოს ჩემპიონატის ფინალში, ხორვატიის კარში გატანილი გოლი. ეს იყო ყველაზე მნიშვნელოვანი გოლი, რომელიც ოდესმე გამიტანია“, – მოჰყავს მბაპეს სიტყვები ბრიტანულ გამოცემა „სანს“.
შეგახსენებთ, რომ 2018 წლის მსოფლიოს ჩემპიონატზე, რომელიც რუსეთში გაიმართა, ფინალურ მატჩში საფრანგეთის ნაკრებმა ხორვატია 4-2 დაამარცხა და ისტორიაში მეორედ მოიპოვა პლანეტის საუკეთესო ეროვნული გუნდის ტიტული.
საგანგებო მდგომარეობის დასრულებისთანავე განვაახლებთ მუშაობას საკონსტიტუციო ცვლილებებზე, პარალელურ რეჟიმში ვიმუშავებთ საარჩევნო კოდექსზე, ეუთო-ს რეკომენდაციების გათვალისწინებით და დამატებითი სხდომების დანიშვნაც რომ დაგვჭირდეს ამისთვის, მზად ვართ, – ამის შესახებ საქართველოს პარლამენტის თავმჯდომარემ, არჩილ თალაკვაძემ ახალ კორონავირუსსა და ამ კონტექსტში პოლიტიკურ კალენდარზე საუბრისას განაცხადა.
ტელეკომპანია „რუსთავი 2“-ის პირდაპირ ეთერში არჩილ თალაკვაძემ აღნიშნა, რომ საარჩევნო კანონმდებლობასთან დაკავშირებით ონლაინრეჟიმში სამუშაო შეხვედრები გრძელდება. პარლამენტის თავმჯდომარე გამოეხმაურა ოპოზიციის განცხადებებსაც.
„ჩვენ ძალიან მკაფიო ამოცანა გვაქვს, რომ არჩევნები ჩავატაროთ კონსტიტუციით განსაზღვრულ დროში და არა მხოლოდ ჩავატაროთ, არამედ ის რეფორმებიც წინსწრებით განვახორციელოთ, რომელიც წინასაარჩევნო გარემოს გახდის უფრო კონკურენტულს, უფრო სამართლიანს. გვსურს, მაქსიმალურად გავითვალისწინოთ ეუთო-ს რეკომენდაციები, რომლებიც ბოლო საპრეზიდენტო არჩევნებზე იყო გაცემული“, – განაცხადა არჩილ თალაკვაძემ.
მისივე ინფორმაციით, არის რამდენიმე ტექნიკური ხასიათის რეკომენდაცია, რომელთა პირდაპირი სახით გათვალისწინებაც, შესაძლოა, ვერ მოხერხდეს, თუმცა ამაზე ყველა თანხმდება. პარლამენტის თავმჯდომარემ დააკონკრეტა, რომ არსებითი რეკომენდაციები მაქსიმალურად იქნება გათვალისწინებული, მათ შორის, ის რეკომენდაციები, რომლებიც კამპანიის დაფინანსებას, მედიას, არჩევნების დღეს, უბნების ხელმისაწვდომობას უკავშირდება.
„ოპოზიციაც ხედავს, რომ ამ მიმართულებით ჩვენ მივდივართ მაქსიმალური კონსენსუსით. ჩვენ, როგორც ხელისუფლებას, გვაქვს ძალიან მკაფიო მიზანი, რომ ჩავატაროთ დემოკრატიული, გამჭვირვალე, სამართლიანი არჩევნები და როგორც პოლიტიკურ პარტიას, „ქართულ ოცნებას“ გვაქვს მიზანი, მოვიპოვოთ უპირატესობა და გავიმარჯვოთ ამ არჩევნებში. ჩვენ გვჯერა ჩვენი მოქალაქეების და ვენდობით ჩვენს საზოგადოებას – რა არჩევანსაც გააკეთებენ მოქალაქეები, რასაკვირველია, ეს უპირობოდ იქნება მისაღები, ჩვენ მზად ვართ მომავალზე ავიღოთ პასუხისმგებლობა“ – განაცხადა არჩილ თალაკვაძემ.
ინფორმაციას საქართველოს პარლამენტის პრესსამსახური ავრცელებს.
ევროპული სამეზობლო პოლიტიკისა და გაფართოების საკითხებში ევროკომისიის გენერალური დირექტორატის ხელმძღვანელის მოადგილემ, კატარინა მატერნოვამ კორონავირუსთან წარმატებული ბრძოლის მაგალითად საქართველო დაასახელა.
ამ თემაზე კატარინა მატერნოვამ ონლაინბრიფინგზე ისაუბრა. ბრიფინგი ეხებოდა კორონავირუსის პანდემიის დროს აღმოსავლეთ პარტნიორობის ქვეყნებისადმი ევროკავშირის მხარდაჭერას, მედიისადმი მხარდაჭერასა და ვირუსთან დაკავშირებით დეზინფორმაციაზე ევროკავშირის რეაგირებას.
„კოვიდ-19“-თან დაკავშირებით ვითარება აღმოსავლეთ პარტნიორობის რეგიონში განსხვავდება დასავლეთ ევროპასთან შედარებით. ასევე, ვხედავთ, რომ ის სხვადასხვაგვარია წევრ ექვს ქვეყანას შორისაც. მაგალითად, საქართველომ იმოქმედა ძალიან სწრაფად ვირუსის გავრცელების შეკავების კუთხით. ასე რომ, აქ სამედიცინო თვალსაზრისით შექმნილი სიტუაცია არ არის ცუდი, ინფიცირების შემთხვევების როდენობა ხელსაყრელ გარემოს ქმნის. თუმცა, ეკონომიკური გავლენა არის უკიდურესად მძიმე. მეორე მხრივ, ჩვენ გვაქვს ვითარება ბელარუსში, სადაც არ მიმართეს შემაკავებელ ზომებს და ვირუსის გავრცელებამ მკვეთრად იმატა“,- აღნიშნა მატერნოვამ.
მისივე თქმით, პანდემიის ფონზე ევროკავშირის დახმარება არის სამი სახის. პირველი არის სწრაფი ჰუმანიტარული და სამედიცინო საჭიროებების დაკმაყოფილება, მეორე – ინსტიტუციურად ქვეყნების სამედიცინო და ჯანდაცვის სისტემების მხარდაჭერა და მესამე – ეკონომიკური აღდგენისკენ მიმართული ზომები.
„მიმდინარე კვირაში ევროკომისიამ წარადგინა ფინანსური დახმარების ყოვლისმომცველი პაკეტი, რომლითაც რეგიონის სამი ქვეყნისთვის – საქართველოს, მოლდოვასა და უკრაინისთვის გათვალისწინებულია დიდი პაკეტები, კერძოდ უკრაინისთვის 1,2 მილიარდი, საქართველოსთვის 150 მილიონი და მოლდოვასთვის – 100 მილიონი. პაკეტი დაკავშირებულია საერთაშორისო სავალუტო ფონდის სწრაფ საგანგებო მექანიზმთან“, – აღნიშნა მან.
ევროკომისიის წარმომადგენლის თქმით, ევროკავშირმა ასევე გააძლიერა სწრაფი რეაგირების მექანიზმი, რომელიც რეგიონში სხვადასხვა საქმიანობის ხელშესაწყობად შექმნილი ინსტრუმენტია.
„მაგალითად, საქართველოში სამედიცინო ტექსტილის მწარმოებელმა გამოუშვა 40 ათასზე მეტი სამედიცინო ხალათი ერთ კვირაში მას შემდეგ, რაც დამატებით 12 სამკერვალო დაზგა მიიღო ჩვენი საელჩოს მხარდაჭერით“, -აღნიშნა კატერინა მატერნოვამ.
ასევე ევროპელმა დიპლომატმა აღმოსავლეთ პარტნიორობის წევრ ქვეყნებში მედიისა და სამოქალაქო საზოგადოების მხარდაჭერის მნიშვნელობაზე ისაუბრა. გარდა ამისა, ბრიფინგზე აღინიშნა, რომ კორონავირუსის პანდემიით გამოწვეული კრიზისის გამო, ევროკავშირში ინტეგრაციის პროცესი არ შეჩერებულა იმის მიუხედავად, რომ ზოგიერთი აქტივობა შეჩერდა.
„პარი სენ-ჟერმენი“ ვერ ახერხებს საკუთარი მოთამაშეების ხელფასის შემცირებაზე დაყოლიებას, იტყობინება ფრანგული გამოცემა „ეკიპი“. წყაროს ინფორმაციით, კლუბი ვერა და ვერ შეთანხმდა მოთამაშეებთან, რომელთა ინტერესებსაც ტიაგო სილვა და მარკინიოსი წარმოადგენენ, რის გამოც მოლაპარაკებები ჩიხშია შესული.
პარიზული გუნდის ხელმძღვანელობაში თვლიან, რომ კრიზისის გამო კლუბი 240 მილიონ ევროს დაკარგავს.
შეგახსენებთ, რომ საფრანგეთის ჩემიონატის წლევანდელი სეზონი დასრულებულად გამოცხადდა, რადგან ქვეყანაში სექტემბრამდე ყველა სპორტული ღონისძიება აიკრძალა.
დიდ ბრიტანეთში კორონავირუსით ეროვნული ჯანდაცვის სერვისის 85 და სოციალური დაცვის 23 მუშაკი გარდაიცვალა. ამის შესახებ ქვეყნის საგარეო საქმეთა მდივანმა დომინიკ რააბმა დიდი ბრიტანეთის წარმომადგენელთა პალატას განუცხადა.
ჯონს ჰოპკინსის უნივერსიტეტის მონაცემებით, ქვეყნის მასშტაბით კორონავირუსის 160 000 შემთხვევაა დაფიქსირებული, მათ შორის 22 000 ფატალური.
ბრიტანეთის მთავრობას ჯანდაცვის მუშაკები უკვე რამდენიმე კვირაა პერსონალური დაცვის აღჭურვილობის ნაკლებობის გამო აკრიტიკებენ. ინფორმაციას „ბიბისი“ ავრცელებს.
საქართველოს ჯანდაცვის მინისტრის, ეკატერინე ტიკარაძის განცხადებით, სოციალურ აგენტებს ორი სახის ანაზღაურება ჰქონდათ – ფიქსირებული და გამომუშავებითი.
ტიკარაძის თქმით, ამ ეტაპზე მათ გამომუშავებით მიღებული ანაზღაურება არ დარიცხვიათ, თუმცა ჩაერიცხებათ ბონუსი, რომელიც ხელფასზე ორჯერ მეტი იქნება.
ტიკარაძემ ამ კომენტარით უპასუხა კითხვას, რომლის თანახმადაც: „სოციალურ აგენტებს აქვთ ხელფასი ფიქსირებული 80 ლარი და თითოეული ოჯახის შემოწმებისას იღებენ 4 ლარსა და 80 თეთრს, თუმცა ამბობენ, რომ ასეთ პირობებში ოჯახებში სიარული ეშინიათ. ამიტომ დამატებითი თანხა არ აქვთ, არ აქვთ საკმარისი ეკიპირებაც. შეიძლება თუ არა გაიზარდოს ფიქსირებული 80 ლარი და ექნებათ თუ არა შესაბამისი ეკიპირება“.
„პირველ რიგში, დავაზუსტებ თქვენს კითხვას სოციალურ აგენტებთან მიმართებაში. მათ ჰქონდათ ორი ტიპის ანაზღაურება, ერთი იყო ფიქსირებული ანაზღაურება, ხოლო მეორე – გამომუშავებითი. გამომუშავებითი ანაზღაურება მათ ამ ეტაპზე არ დარიცხვიათ, გამომდინარე იქედან, რომ ჩვენ გვაქვს გამარტივებული პროცედურები ჩვენს ბენეფიციარებთან მიმართებაში.
აქედან გამომდინარე, ჩვენ წინასწარ ვიზრუნეთ, მათ ამ ეტაპზე დაერიცხათ ხელფასი, ხოლო დღეს უკვე ხაზინაში გაგზავნილი არის ის ბონუსური ანაზღაურება, რომელიც მათი ხელფასის ოდენობას ორჯერ აღემატება, რაც, სავარაუდოდ, ხვალ უკვე მათ ანგარიშზე აისახება“, – განაცხადა ტიკარაძემ.
რაც შეეხება ეკიპირებას, მინისტრი ამბობს, რომ ამ დროისთვის მათ ეკიპირება არ ესაჭიროებათ.
„ჩვენ ამ ეტაპზე მიზნად გვაქვს დასახული, ეს მონიტირინგი იყოს გამარტივებული ჩვენი ბენეფიციარებისთვის, შესაბამისად, ჩვენი ბენეფიციარების შესასწავლად მონიტორინგის გააქტიურებას არ ვგეგმავთ. აქედან გამომდინარე, მათ ეკიპირება არ ესაჭიროებათ, თუმცა, თუ მსგავსი საკითხი დადგება დღის წესრიგში, რა თქმა უნდა, ამ შემთხვევაშიც, როგორც სხვა დამატებით შემთხვევაში, როგორიც არის ჯანდაცვის ობიექტები და ასევე კერძო სექტორი, რომელსაც ჩვენ ვთხოვთ ჯანმრთელობის უსაფრთხოების დაცვას, ამ ჩვენს თანამშომლებთანაც იქნება ეს ყველაფერი გათვალისწინებული“, – განაცხადა ტიკარაძემ.
საქართველოს პრემიერ-მინისტრი გიორგი გახარია სამხრეთ კავკასიაში მსოფლიო ბანკს და საფინანსო ინსტიტუტის რეგიონულ დირექტორ სებასტიან მოლინეუსს მხარდაჭერისთვის მადლობას უხდის. მსოფლიო ბანკის მიერ COVID-19-ის პანდემიაზე რეაგირებისთვის საქართველოს დასახმარებლად 80 მილიონ აშშ დოლარის გამოყოფას მთავრობის მეთაური სოციალურ ქსელ ტვიტერში, ოფიციალურ გვერდზე ეხმაურება.
„მადლობას ვუხდი მსოფლიო ბანკს 80 მილიონი აშშ დოლარის ოდენობის დამატებითი ფინანსური მხარდაჭერისთვის. მეტიც – ჩვენ ვაგრძელებთ თანამშრომლობას პროექტის – Log In Georgia ფარგლებში, რათა სოფლად 700-ზე მეტი ადგილი დავაკავშიროთ ინტერნეტს. ერთად დავძლევთ კრიზისს! მადლობა სებასტიან მოლინეუსს მისი ძალისხმევისთვის!“ – წერს გიორგი გახარია „ტვიტერში“.
Grateful to @WorldBank for additional financial support of $80 million. Moreover, we continue our work on the project Log-In Georgia, which will connect more than 700 rural areas to the internet. Together, we will overcome this crisis. Thank you @SMolineus for your efforts!
— Giorgi Gakharia (@GakhariaGiorgi) April 29, 2020
ლონდონის „ჩელსის“ ფრანგი ნახევარმცველი ტიემუე ბაკაიოკო, რომელიც იჯარის წესით „მონაკოში“ თამაშობდა, ინგლისურ კლუბში დაბრუნდება. ამ ინფორმაციას ფრანგული გამოცემა „ეკიპი“ ავრცელებს.
როგორც ირკვევა, „მონაკო“ ფეხბურთელის შეძენას გეგმავდა, თუმცა შემდეგ ამის გაკეთება გადაიფიქრა. ბაკაიოკოს სატრანსფერო ღირებულება 42 მილიონ ევროს შეადგენს.
ცნობილია ისიც, რომ ბაკაიოკოს დატოვებით არც ლონდონელების მთავარი მწვრთნელი ფრენკ ლამპარდია დაინტერესებული, რის გამოც ფეხბურთელს ახალ კლუბს მოუძებნიან.
მიხეილ სააკაშვილის დანიშვნით სილას ვაწნით მოძმე ერს, ვართულებთ მათსა და ჩვენს მდგომარეობას რუსეთის წინაშე, ხელვყოფთ დიპლომატიის კანონებსა და ადამიანურ გაგებას, – ამის შესახებ უკრაინის ტრანსპორტის ყოფილმა მინისტრმა, ევგენი ჩერვონენკომ უკრაინული ტელევიზია „112“-ის პოლიტიკურ ტოკშოუ „პულსში“ განაცხადა.
მისი თქმით, მიხეილ სააკაშვილი ცრუობს და ღალატობს უახლოეს ადამიანებს.
„როდესაც ღმერთს ვინმეს დასჯა სურს, ის მას გონებას ართმევს. ვიტყოდი, რომ ვისაც წარსული არ ახსოვს, მას მომავალი არ აქვს. მე მიყვარს საქართველო. მე მიყვარს ის არა მხოლოდ სიტყვებით. როდესაც მე სახელმწიფო რეზერვის თავმჯდომარე ვიყავი 2000 წელს, ჯერ კიდევ შევარდნაძის დროს, ფინანსთა მინისტრთან ერთად, პრეზიდენტ კუჩმას მხარდაჭერით, ჩვენ ჩავიტანეთ საქართველოში ხუთი ათასი ტონა ფქვილი, როდესაც იყო შიმშილი. მე საქართველოსთან საკუთარი ურთიერთობები მაქვს ისევე, როგორც მქონდა სააკაშვილთან, ვიდრე მან შუსტერის შოუში თავხედურად არ მოიტყუა და ეს მთელმა ქვეყანამ იცოდა. როდესაც ადამიანი ხელიდან ჭამდა და შემდეგ გადანაშაულებს იმაში, რაც არ ყოფილა, როდესაც ღალატობს უახლოეს ადამიანებს, როდესაც ცრუობს... ამიტომ სააკაშვილთან დაკავშირებით კომენტარის გაკეთება საკუთარი ღირსების შელახვად მიმაჩნია. არ ვიცი, რას იტყვის საქართველოს ხელისუფლება. ის დიდი ხანია, გლობალისტური ძალების დაქირავებულია, აუცილებელი არაა, სიმართლეს შეესაბამებოდეს ის, რომ ის უმაღლეს კაბინეტებში, საერთაშორისო სავალუტო ფონდში მიღებული პიროვნებაა“, – განაცხადა ევგენი ჩერვონენკომ.
მისი თქმით, მიხეილ სააკაშვილმა თავისი ქმედებებით ყველაფერი თქვა. ჩერვონენკომ ასევე განაცხადა, რომ სურს, ქართველ ხალხს რადას დეპუტატ დავით არახამიას განცხადების გამო მოუბოდიშოს.
„ჩადით ოდესაში და იკითხეთ, თუმცა არახამიას გიჟურ განცხადებებს შემიძლია, ვუპასუხო, როგორც უმაღლესი რანგის ჩინოსანმა. სააკაშვილის დანიშვნით ჩვენ უპირველეს ყოვლისა სილას ვაწნით მეგობარ, მოძმე ერს. ჩვენ ვართულებთ მათსა და ჩვენს მდგომარეობას რუსეთის წინაშე, ხელვყოფთ დიპლომატიის კანონებსა და ადამიანურ გაგებას. სააკაშვილი ტრაბახობს საკუთარი რეფორმებით, მე კი, გეფიცებით, ჩავიდოდი და ვიტყოდი აი, მე აქ ვარ, ეს არის პოლიტიკური დევნა, მოდით, ტელეკამერების წინაშე წარადგინეთ არგუმენტები. სააკაშვილი თუ ასე მოიქცეოდა, ის დიდებული პიროვნება გახდებოდა. ასეთ ქვეყანაში, რომელმაც ბევრი დემოკრატიული ცვლილება განიცადა, ქრისტიანულ ქვეყანაში, განსაკუთრებით საქართველოში, სიმართლე და სიმამაცე დაფასდებოდა. მსურს, მოკითხვა გადავცე მოძმე ქართველ ხალხს და ბოდიში მოვუხადო არახამიას გამო – ჩვენთან ასეთები არ მსახურობდნენ“, – დასძინა ევგენი ჩერვონენკომ.
უკრაინის რადას ფრაქცია „ხალხის მსახურის“ თავმჯდომარემ, დავით არახამიამ რამდენიმე დღის წინ განაცხადა – „საქართველო არ არის აშშ, რომელიც იტყვის, რომ სხვას შეუქმნის დიპლომატიურ პრობლემებს, ეს საქართველოა, არ უნდა დაივიწყონ“.
საპარლამენტო უმრავლესობის წევრის, ირაკლი კობახიძის განცხადებით, ქართული მხარისთვის ყოფილი პრეზიდენტის, მიხეილ სააკაშვილის უკრაინაში ნებისმიერ საჯარო თანამდებობაზე დანიშვნა პრინციპულად მიუღებელია.
ირაკლი კობახიძე აღნიშნავს, რომ საქართველოს ხელისუფლებამ სააკაშვილის შესაძლო დანიშვნასთან დაკავშირებით მკაფიო პოზიცია გამოხატა.
მისი თქმით, ამ საკითხზე, უკრაინის ხელისუფლებიდან კოლეგებთან და მეგობრებთან კომუნიკაცია შედგა.
„კარგია, რომ პირველი ინფორმაცია, რომელიც სააკაშვილის დანიშვნასთან დაკავშირებით წამოვიდა, არის დადებითი. კერძოდ, იმ განცხადებებს ვგულისხმობთ, რომელიც გააკეთეს პარლამენტის თავმჯდომარემ, რომელიც აცხადებს, რომ ის, სავარაუდოდ, არ დაუჭერს მხარს სააკაშვილის თანამდებობაზე დანიშვნას. ასევე იყო ინფორმაცია, რომ ის ვიცე-პრემიერად უკვე აღარ განიხილება, თუმცა ჩვენთვის პრინციპულად მიუღებელია ნებისმიერ საჯარო თანამდებობაზე სააკაშვილის დანიშვნა. ეს აღიქმება, როგორც არამეგობრული ნაბიჯი და დიდი იმედი გვაქვს, საქმე აქამდე არ მივა“, – განაცხადა ირაკლი კობახიძემ.
დღემდე შემოწმებული არის 600-მდე კომპანია, მათმა 80-მა პროცენტმა დააკმაყოფილა ის მოთხოვნები, რომელიც იყო წარდგენილი, – ამის შესახებ ჯანდაცვის მინისტრმა ეკატერინე ტიკარაძემ შრომითი უსაფრთხოების ნორმების დაცვის საკითხზე საუბრისას განაცხადა.
„მონიტორინგი დამატებით მიმდინარეობს და ასევე გაგრძელდება აუცილებლად, ვინაიდან თქვენ იცით, რომ ჩვენ გვაქვს აღებული პასუხისმგებლობა ჩვენი მოქალაქეების ჯანმრთელობაზე. შესაბამისად, ეს პუნქტები სამინისტროს მხრიდან იქნება აუცილებლად დაცული. დღემდე შემოწმებულია 600-მდე კომპანია, აქედან მნიშვნელოვანია, აღინიშნოს, რომ მათთან წინასწარი კომუნიკაციის შედეგად, ისინი მზად იყვნენ და კომპანიების 80-მა პროცენტმა დააკმაყოფილა ის მოთხოვნები, რომლებიც იყო წარდგენილი“, – განაცხადა ეკატერინე ტიკარაძემ.
მინისტრის თქმით, სამინისტროს ვებგვერდზე შესაძლებელია, ყველა იმ მოთხოვნის მოძიება, რომელსაც კომპანია უნდა აკმაყოფილებდეს.
„რაც შეეხება საკითხს, თუ სად შეიძლება მოიძიონ ეს დეტალები, ეს დეტალები განთავსებულია ჩვენს ვებგვერდზე, სადაც დეტალურად არის აღწერილი, თუ რომელ კომპანიას რა ვალდებულებები ეკისრება. ამ დოკუმენტით ხელმძღვანელობს ჩვენი შრომითი ინსპექციაც და, შესაბამისად, ის დაწესებულებებიც, რომლებიც ეტაპობრივად უნდა გაიხსნას“, – განაცხადა ეკატერინე ტიკარაძემ.
ერთა ლიგის მეორე გათამაშების (2020-21) სასტარტო ტურები, რომლებიც სექტემბერსა და ოქტომბერშია დანიშნული, შესაძლოა, გაურკვეველი დროით გადაიტანონ კორონავირუსის პანდემიის გამო.
გაზეთ „ინდეპენდენტის“ ინფორაციით, ფიფა და უეფა ერთად მუშაობენ და განიხილავენ საერთაშორისო მატჩების კალენდრის ორ ვარიანტს. პირველ ვარიანტში 2020 წლის ნოემბერ-დეკემბერში მატჩების გადატანის გამო, ამ თვეებში თითოეულ ქვეყანაში ჩატარდება სამიდან ექვს მატჩამდე.
ასევე განიხილება ეროვნული გუნდების მატჩებისთვის დამატებითი ფანჯრების შექმნის შესაძლებლობა 2020 წლის ნოემბერში, აგრეთვე, 2021 წლის მარტში, ივნისსა და სექტემბერში.
საქართველოს ნაკრები ერთა ლიგაზე C ლიგის მეორე ჯგუფშია მოხვედრილი სომხეთის, მაკედონიისა და ესტონეთის ნაკრებებთან. ჩვენი გუნდის თამაშების განრიგია: 5 სექტემბერი – ესტონეთთან (სტუმრად), 8 სექტემბერი – მაკედონიასთან (შინ), 8 ოქტომბერი – სომხეთთან (სტუმრად), 11 ოქტომბერი – მაკედონიასთან (სტუმრად), 13 ნოემბერი – სომხეთთან (შინ), 16 ნოემბერი – ესტონეთთან (შინ).
საქართველოს პარლამენტის პირველი ვიცე-სპიკერის, გია ვოლსკის განცხადებით, ყოფილი პრეზიდენტის, მიხეილ სააკაშვილის მმართველობის პერიოდსა და სტილზე არსებობს ფაქტები და მაგალითები, რომელთა გაცნობა უკრაინის ხელისუფლებას ძალიან მარტივად შეუძლია.
გია ვოლსკიმ ყოფილი პრეზიდენტის პოლიტიკურ საქმიანობასა და წარსულზე უკრაინული ტელევიზიის „112“-ის პოლიტიკურ ტოკშოუში „პულსი“ ისაუბრა.
ვოლსკიმ აღნიშნა, რომ სააკაშვილის მმართველობის პრინციპები და მეთოდები გეგმაზომიერ ქმედებებს არ ემყარება, რადგან მას შეუძლია, რაღაც გააკეთოს, იმოქმედოს სიტუაციაზე, თუ მას ხელთ მთელი ძალაუფლება აქვს, მაგრამ მას ადამიანებთან ერთად მუშაობა პრაქტიკულად არ შეუძლია.
„მან საქართველოში ასე დაიმორჩილა ყველაფერი. მან შექმნა სახელმწიფო სტრუქტურებისგან კარგად ორგანიზებული ჯგუფი, რომელიც იმით იყო დაკავებული, რომ დაუმორჩილებელ მოქალაქეებს აპატიმრებდნენ, აიძულებდნენ ხელი მოეწერათ სახელმწიფოსთვის მათი საკუთრების გადაცემაზე და ამას ერქვა კორუფციასთან ბრძოლა. თუ უკრაინის ხელისუფლებას აინტერესებს რეფორმები, ჩამოვიდნენ, ან ჩვენ ჩამოვალთ და კარგ მაგალითებზე ვაჩვენებთ, რა შეიძლება გაკეთდეს. სააკაშვილის მმართველობის პერიოდსა და სტილზე არსებობს ფაქტები, მაგალითები, რომელთა გაცნობა და ნახვა უკრაინის ხელისუფლებას ძალიან მარტივად შეუძლია“, – განაცხადა ვოლსკიმ.
ამასთან, გია ვოლსკიმ 2008 წლის აგვისტოს ომის შესახებ და ამერიკის შეერთებული შტატების იმჟამინდელი სახელმწიფო მდივნის, ელჩებისა და სხვა მაღალჩინოსნების განცხადებებზეც ისაუბრა.
„დღეს, თქვენი გადაცემის სტუმარი რომ არ ვყოფილიყავი და ამ თემებზე კომენტარი რომ არ გამეკეთებინა, ჩემს გარეშეც ძალიან მარტივად შეგიძლიათ, აიღოთ, სტრასბურგის გადაწყვეტილება ქართული სასამართლოს სამი ინსტანციის გადაწყვეტილებები, ესაუბროთ ვალერი გელაშვილს, ნახოთ, არა მარტო მისი, არამედ იმ მოკლული ახალგაზრდების ფოტოები, რომლებიც დაცხრილეს, როგორც სააკაშვილი ამბობდა, წესრიგის დასამყარებლად. ვსაუბრობ მხოლოდ ფაქტებით და მაგალითისთვის მოგიყვანთ აგვისტოს ომს. ამ ომში ჩვენმა მეომრებმა გმირობის მაგალითები აჩვენეს, თავდამსხმელი აგრესორების დიდი ნაწილი გაანადგურეს. 9 აგვისტომდე სააკაშვილის მთავრობა არ აღიარებდა, რომ რუსეთი რამე ფორმით ჩართული იყო ამ შეიარაღებულ აგრესიაში. მან არათუ მიმართა საერთაშორისო ორგანიზაციებს, რისი გაკეთებაც მას ჯერ კიდევ ივლისში შეეძლო, არამედ, რუსეთის წარმომადგენლის შეთავაზებით, იტალიაში გაემგზავრა დასასვენებლად და იქიდან ჩამოსული ამბობდა, რომ რუსეთი საერთოდ არ არის დაინტერესებული სამხრეთ ოსეთით და საერთოდაც, „სამხრეთ ოსეთი ის მორყეული კბილია, რომელიც შეიძლება, მოიძრო“, ვციტირებ. არის ციტატები, არის საგზაო რუკა, რომელიც ევროკავშირისა და ამერიკის შეერთებული შტატების მიერ, ჩვენს ექსპერტებთან ერთად იყო შედგენილი. მან ყველაფერი გადახაზა. გაეცანით, რას წერს კონდოლიზა რაისი, ამერიკის შეერთებული შტატების მაშინდელი სახელმწიფო მდივანი, ან მოუსმინეთ ამერიკის ელჩებს, ვინც მაშინ საქართველოში მუშაობდნენ, მოუსმინეთ მაილსს, ან სხვა მაღალჩინოსნებს“, – აღნიშნა ვოლსკიმ.
მილანის „ინტერის“ ყოფილი მთავარი მწვრთნელი ანდრეა სტრამაჩონი შესაძლოა ირანის ეროვნული ნაკრების მწვრთნელი გახდეს. ამის შესახებ სოციალურ ქსელში იტალიელი ჟურნალისტი ჯანლუკა დი მარციო წერს.
წყაროს ინფორმაციით, იტალიელი სპეციალისტი ამჟამად მოლაპარაკებებს აწარმოებს ირანის ფეხბურთის ფედერაციასთან, რათა ამ ქვეყნის ნაკრების მთავარი მწვრთნელის თანამდებობაზე ხორვატი დრაგან სკოჩიჩი შეცვალოს.
მსოფლიოს 2022 წლის ჩემპიონატის შესარჩევი ტურნირი, სკოჩიჩის ხელმძღვანელობით, ირანის ნაკრებმა საკმაოდ კარგად დაიწყო – ჰონგ-კონგს 2:0 მოუგო და კაბოჯა 14:0 გაანადგურა. თუმცა, ამის შემდეგ, ორი მარცხი იწვნია – ჯერ ბაჰრეინისგან (0-1) და შემდეგ ერაყისგან (1:2). ამჟამად თავის ქვეჯგუფში ირანი მესამე ადგილს იკავებს, რაც შემდეგ ეტაპზე გასვლის შესაძლებლობას არ იძლევა.
რაც შეეხება სტრამაჩონის, ეს სპეციალისტი 44 წლისაა და ამჟამად უმუშევარია.
„ინტერის“ გარდა წარსულში ის „უდინეზეს“, „პანათინაიკოსს“, „სპარტასა“ და „ესტეგლალს“ ავარჯიშებდა.
საქართველოს მთავრობამ ძალიან მნიშვნელოვანი პროექტები განახორციელა, მას ჰქონდა ფისკალური პოლიტიკა, რეზერვები, ინფლაციის მიმართულებითაც ძალიან კარგად მუშაობდა და ვფიქრობ, ის ნაბიჯები, რომლებიც ამ პერიოდში გადაიდგა, ქვეყანას საშუალებას მისცემს, ეფექტურად გაუმკლავდეს ამ კრიზისს, – ამის შესახებ მსოფლიო ბანკის რეგიონულმა დირექტორმა სამხრეთ კავკასიაში სებასტიან მოლინეუსმა განაცხადა.
მისივე თქმით, წინასწარ პროგნოზის გაკეთება რთულია, თუმცა საქართველოს მთავრობის მიერ გადადგმული კოორდინირებული ნაბიჯები და შეუდარებელი მუშაობა, აგრეთვე, სამედიცინო პერსონალის მხრიდან თავდაუზოგავი შრომა კრიზისთან პოზიტიური გამკლავების საშუალებას იძლევა.
„რა თქმა უნდა, ძალიან რთულია, რომ წინასწარ ვთქვათ, რა მოხდება მსოფლიოში. რა თქმა უნდა, Covid-19-მა დაარტყა მსოფლიო ეკონომიკას, ეს კრიზისი უპრეცედენტოა. ვფიქრობ, რომ 2020 წელს ძალიან მძიმე ეკონომიკური კრიზისი გველოდება და საქართველო არ არის გამონაკლისი. საქართველოს ეკონომიკა, მეტწილად, დამოკიდებულია ვაჭრობაზე მეზობელ ქვეყნებთან და ასევე დამოკიდებულია ტურიზმზე. ჩვენი ვარაუდით – 2.2%-დან 4.4%-მდე შემცირდება მშპ და საქართველოს რაც შეეხება 2%-დან 4%-მდე იქნება ეს შემცირება. საქართველოს მთავრობა ძალიან კარგად მუშაობს იმისთვის, რომ ძალიან კარგად გაუმკლავდეს ამ კრიზისს. ძალიან მნიშვნელოვანია, რომ ძალიან დადებითად და პოზიტიურად ვიფიქროთ. ციფრული დღის წესრიგი გაწერილია, ციფრული ეკონომიკა ძალიან მნიშვნელოვანი შესაძლებლობაა. ციფრული სამყარო, ვფიქრობ, დადებით გავლენას მოახდენს ქართულ ეკონომიკაზე, ესაა მწვანე ეკონომიკა. მინდა, გამოვხატო მადლიერება ექიმების, სამედიცინო პერსონალის მიმართ, რომელიც თავდაუზოგავად შრომობს, რათა ადამიანებს სიცოცხლე შეუნარჩუნოს. ასევე მინდა აღვნიშნო მთავრობის მობილიზება და მთავრობის შეუდარებელი მუშაობა, რადგან ისინი შესანიშნავად უმკლავდებიან ამ კრიზისს. აგრეთვე, საერთაშორისო პარტნიორები აქტიურად ეხმარებიან საქართველოს მთავრობას და მინდა, ვისაუბრო ქართველ ხალხზე, ესენი არიან ადამიანები, რომელმაც ძალიან მაღალი დისციპლინა აჩვენეს ამ კრიზისის დროს. მსოფლიო ბანკი საქართველოს ძალიან მნიშვნელოვანი პარტნიორია და ჩვენ მუდამ ვიქნებით თქვენს გვერდით. 1990-იანი წლებიდან მოყოლებული, ჩვენ თქვენ გვერდით ვიყავით ყოველთვის და ეს პერიოდი, რა თქმა უნდა, არ იქნება გამონაკლისი,“ – აღნიშნა სებასტიან მოლინეუსმა.
საქართველოს ჯანდაცვის მინისტრის, ეკატერინე ტიკარაძის განცხადებით, სახელმწიფო ტესტების მარაგების შევსებაზე მუდმივად მუშაობს და დამტებით მარაგებს კვლავ ელოდებიან.
„ტესტების ახალ მარაგს ველოდებით, ვინაიდან თქვენ იცით, რომ ჩვენ მუდმივად ვმუშაობთ მარაგების შევსებაზე. გუშინ საქართველოში ჩამოვიდა ბოინგი, რომელიც დატვირთული იყო 52 ტონა ტვირთით და ამ ტვირთით ჩვენ მივიღეთ, როგორც ინდივიდუალური დაცვის საშუალებები, ასევე 40 ათასი პისიარ ტესტი, 40 ათასი პრაიმერი და 20 ათასი სწრაფი ტესტი“,- განაცხადა ეკატერინე ტიკარაძემ.
ამასთან, ტიკარაძემ მიზნობრივი ჯგუფების გაფართოების საკითხზეც ისაუბრა.
„გამომდინარე იქედან, რომ ჩვენ ასევე, გუშინ, გვქონდა შეხვედრა კლინიკურ ჯგუფთან, მათი მხრიდან წამოვიდა ინიციატივა გარკვეული გაფართოებების შესახებ, თუმცა ტესტირების გაფართოების დეტალები ჩვენ უნდა დავაზუსტოთ ჩვენს ქვემდებარე უწყებასთან, დაავადებათა კონტროლის ცენტრთან. ამ დღეებში ჩვენ მათთანაც გვექნება შეხვედრა, რის შედეგადაც მივიღებთ გადაწყვეტილებას და სამინისტროს პოლიტიკის დეპარტამენტის მხრიდან, უკვე კონკრეტული დოკუმენტის შემუშავების შემდეგ, გარკვეულ ჯგუფებზე ტესტირებას გავაფართოვებთ“, – განაცხადა ტიკარაძემ.
მადრიდის „რეალის“ კაპიტანი სერხიო რამოსი აცხადებს, რომ ფიზიკური ფორმის მხრივ ახლა უფრო კარგად გრძნობს თავს, ვიდრე კორონავირუსის გამო დაწესებულ კარანტინამდე.
„ვფიქრობ, ახლა უფრო ძლიერი ვარ, ვიდრე კარანტინამდე. მთელი სერიოზულობით მოვეკიდე სიტუაციას და დიდი ყურადღება მივაქციე დიეტის დაცვას, ასევე დასვენებისა და მუშაობის ბალანსს. მე თავიდანვე ვიცოდი, რომ ეს პერიოდი გაიწელებოდა და იმთავითვე დავიწყე მუშაობა საკუთარ თავზე“, – მოჰყავს რამოსის სიტყვები ესპანურ გამოცემა „მარკას“.
შეგახსენებთ, რომ კორონავირუსის პანდემიის გამო, ევროპის თითქმის ყველა ეროვნული ჩემპიონატი განუსაზღვრელი ვადით შეჩერდა. რაც შეეხება კონკრეტულად ესპანეთის ლიგას, აქ მადრიდის „რეალი“ მეორე ადგილს იკავებს და ლიდერ „ბარსელონას“ ორი ქულით ჩამორჩება.
არასამთავრობო ორგანიზაცია „საზოგადოება და ბანკებმა“ ცვლად საპროცენტო განაკვეთზე მიბმული სესხების შესახებ მიმოხილვას აქვეყნებს.
ორგანიზაციის მონაცემებით, 2020 წლის პირველი აპრილის მდგომარეობით, ცვლად საპროცენტო განაკვეთზე მიბმული 119 700 სესხია გაცემული. მათი აბსოლუტური უმრავლესობა რეფინანსირების განაკვეთზეა მიბმული.
„მონეტარული პოლიტიკის კომიტეტის გადაწყვეტილებით რეფინანსირების განაკვეთი 50 საბაზისო პუნქტით შემცირდა და 8.5 პროცენტი შეადგინა. შესაბამისად, 119 700 მსესხებელს სესხზე ყოველთვიური შენატანი შეუმცირდება. დღესდღეობით ცვლად საპროცენტო განაკვეთზე მიბმული 6254.81 მლნ ლარის მოცულობის სესხია გაცემული.
პირველი მარტიდან პირველ აპრილამდე გაცემული სესხების რაოდენობა გაიზარდა 400-ით, ხოლო მთლიანი პორტფელი – 6229.52 მილიონიდან 6254.81 მილიონ ლარამდე“, – ნათქვამია ორგანიზაციის მიერ გამოქვეყნებულ მონაცემებში.
ამასთან, 119 700 ხელშეკრულებიდან 34 300 სამომხმარებლო ტიპის სესხია, მოცულობა კი, 835.31 მილიონი ლარი. ლარში გაცემული სამომხმარებლო სესხების საშუალო შეწონილმა საპროცენტო განაკვეთმა პირველი აპრილის მდგომარეობით 12.88 პროცენტი შეადგინა.

Subsets and Splits

No community queries yet

The top public SQL queries from the community will appear here once available.